**ЧРЕЗ**

**ПРЕДСЕДАТЕЛЯ НА**

**НАРОДНОТО СЪБРАНИЕ**

**ДО**

**МИНИСТЪРА НА РЕГИОНАЛНОТО РАЗВИТИЕ И БЛАГОУСТРОЙСТВО**

**Г-ЖА ЛИЛЯНА ПАВЛОВА**

**ВЪПРОС**

От Иван К. Иванов

народен представител от ПГ Реформаторски блок

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

**ОТНОСНО**: Доизграждането на АМ „Хемус“ до Велико Търново.

**УВАЖАЕМА ГОСПОЖО МИНИСТЪР,**

Във връзка с информацията за спрени обществени поръчки към мен постъпиха многобройни запитвания относно стопиране на възможностите за доизграждане на АМ „Хемус“ за района на Велико Търново.

Участъците от автомагистрала „Хемус“ са част от Европейската пътна мрежа и са от стратегически интерес за област Велико Търново и за цяла Северна България. В продължение на два управленски мандата темата за изграждане на магистралата беше винаги в центъра на предизборните кампании на всички кандидат управляващи, и винаги след преминаване на изборите пред изграждането на магистралата се намираха пречки. След сегашното спиране на процедурата обаче хората в региона са сериозно обезпокоени и възмутени. Перспективите за стратегическо развитие на областта по отношение транспорт, инвестиции и туризъм намаляват значително.

В тази връзка моля да ми отговорите на въпроса:

1. Предвиждате ли и в какви срокове доизграждане на трасето на АМ „Хемус“ до Велико Търново“?
2. Какъв е моментния статус на обществената поръчка за проектиране и изграждане на участъка Ябланица – Велико Търново?
3. Реална ли е възможността трасето на магистралата да мине по-близо до град Велико Търново? В момента проектното трасето на магистрала "Хемус" минава на близо 30 км от Велико Търново. Предложението е то бъде изместено с 15 км и ще минава в района на село Поликраище, където ще бъде изграден и по-голям пътен възел. През него ще се пресичат трасетата на бъдещата магистрала Русе – Велико Търново и магистрала "Хемус". Този ангажимент Вие поехте при многократните си посещения в региона.

**Народен представител**:

Иван К. Иванов